

 s*pe-ploumpidis.blogspot .com* αρ. πρωτ. 109 18/03/2018

**ΣΥΜΜΕΤΟΧΗ ΤΟΥ ΣΥΛΛΟΓΟΥ ΣΤΗ ΣΥΓΚΕΝΤΡΩΣΗ ΣΤΟΝ ΠΕΙΡΑΙΑ ΠΛ. ΚΑΡΑΪΣΚΑΚΗ ΤΗΝ ΤΡΙΤΗ 20 ΜΑΡΤΙΟΥ ΣΤΙΣ 18.30 ΓΙΑ ΤΙΣ ΣΥΛΛΟΓΙΚΕΣ ΣΥΜΒΑΣΕΙΣ ΚΑΙ ΑΥΞΗΣΕΙΣ ΣΤΟΥΣ ΜΙΣΘΟΥΣ**

***ΚΑΛΕΣΜΑ***

Συναδέλφισσες, συνάδελφοι,

**Το Δ.Σ. του συλλόγου καλεί σε μαζική συμμετοχή όλους τους συναδέλφους αναπληρωτές και μόνιμους στη συγκέντρωση στον Πειραιά, την Τρίτη 20 Μαρτίου, στις 6.30 μ.μ, στην Πλ. Καραϊσκάκη.** Στη συγκέντρωση καλούν επίσης δεκάδες ακόμα σωματεία του ιδιωτικού τομέα. Ο σύλλογός μας επιδιώκει τον κοινό βηματισμό δημόσιου και ιδιωτικού τομέα. Η μάχη για την υπογραφή συλλογικής σύμβασης με αξιοπρεπείς μισθούς είναι κεντρικό ζήτημα του κινήματος.

**ΔΙΕΚΔΙΚΟΥΜΕ:**

* **Αυξήσεις στους μισθούς**, επαναφορά 13ου – 14ου μισθού, ξεπάγωμα των Μ.Κ., αναγνώριση της διετίας 2016 – 2017 στη μισθολογική εξέλιξη **που αυθαίρετα η κυβέρνηση έχει καταργήσει.**
* **Κανένας συμψηφισμός της προσωπικής διαφοράς με τα μισθολογικά κλιμάκια.**
* **Καμιά κατάργηση της προσωπικής διαφοράς σε όσους μετατάσσονται με οποιαδήποτε τρόπο (κινητικότητα κλπ).**
* **Χορήγηση μισθολογικού κλιμακίου κάθε 2 χρόνια και για τους εργαζόμενους των ΔΕ και ΥΕ κατηγοριών κι όχι κάθε 3 χρόνια, που νομοθέτησε η κυβέρνηση, με τον 4354/2015.**
* **Πλήρης μισθολογική αναγνώριση της προϋπηρεσίας εκτός δημοσίου.**
* **Αυτόματη μισθολογική αναγνώριση της προϋπηρεσίας στους συμβασιούχους συναδέλφους.**
* **Κατάργηση των νόμων 4354/2015 και 4369/2016.**

**Η μάχη για τις ΣΣΕ συμβάσεις εργασίας είναι η μάχη που δίνουν και οι χιλιάδες συνάδελφοι αναπληρωτές για να πληρώνονται στην ώρα τους, να αναγνωρίζεται όλη η προϋπηρεσία τους, να μην τους κόβεται το μεροκάματο επειδή αρρωσταίνουν, να έχουν τις ίδιες άδειες με τους μόνιμους, είναι η μάχη για 12 μήνες ΣΣΕ.**

**Είναι η μάχη που δίνουν όλοι οι εκπαιδευτικοί, όλοι οι εργαζόμενοι στο Δημόσιο.**

**ΓΙΑ ΤΟ Δ.Σ.**

